ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
20 มิ.ย. 2559

สรุปตลาดภาคเช้า
ตลาดภาคเช้าปรับตัวเพิ่มขึ้นเล็กน้อย +1.90 จุด นำโดยกลุ่มพลังงาน +0.57% ,กลุ่มอสังหาฯและรับเหมา +0.67% สำหรับการปรับเพิ่มขึ้นในภาคเช้าปรับขึ้นไปทำจุดสูงที่ 1,426.87 ก่อนที่จะย่อตัวลงมา
ด้านปริมาณการซื้อขายอยู่ในระดับปานกลางที 2.1 หมื่นล้านบาท
 
แนวโน้ม ภาคบ่าย
คาดดัชนีจะทรงตัวในกรอบแคบ ด้วยปัจจัยที่จำกัดทำให้ เรามองว่าตลาดจะยังคงรอการทำประชามติ Brexit ในช่วงปลายสัปดาห์ เรามองการปรับตัวเพิ่มขึ้นของกลุ่มพลังงานเป็นโอกาสให้ปรับลดน้ำหนักก่อนการทำประชามติเพื่อลดความเสี่ยง เราแนะนำถือเงินสดมากขึ้น เพื่อรอจังหว่ะการลงทุนหากเกิด Brexit
 
วิเคราะห์ทางเทคนิค
NCL
ราคาปิด 1.96 บาท
แนวรับ 1.95 บาท
แนวต้าน 2.20 บาท
แนว cut หากราคาหุ้นมีโอกาสหลุด 1.90 บาท
กราฟ NCL ลงลึก หลุดแนวรับ และเกิดการดีดตัวกลับ จนเกิดสัญญาณซื้อใน Stoch ส่งผลให้ทิศทางราคาฟื้นตัว โดยมีโครงสร้างเป็น กระทะหงายใบเล็ก มีแนวต้านสำคัญ 2.20 บาท ราคาหุ้นลงลึกมากเกินไป คาดว่าจะปรับตัวสูงขึ้นโดยมีแรงซื้อเก็บอย่างเห็นได้ชัด
 
เด็กแนว
JSP  หุ้นอสังหาที่ต้องกลับมาจับตา หลังจากปรับเปลี่ยนมุมมองใหม่ โดยที่นักลงทุนยังไม่ได้ใส่ใจเท่าใดนัก   เดิมนั้นภาพติดตาคือโครงการสำเพ็ง  ซึ่งปัจจุบันขายเกือบหมดแล้วและบริษัทรับรู้รายได้ไปกว่า 97% ไม่มีภาระอะไรในโครงการนี้  สิ่งที่กำลังปรับเปลี่ยนคือได้ทีมงานมืออาชีพมาใหม่  ยกระดับธุรกิจเปลี่ยนทั้งโลโก้ และงานศิลปะทั้งหมด โครงการจากนี้ไปเป็นแบบ modern เป้าหมายยาวไกล  
ขณะนี้มียอดขาย 5 พันล้านบาท พร้อมรับรู้ในปีนี้อีก 3 พันล้านบาทเป็นอย่างน้อย เมื่อตัดทอนความเสี่ยงออกไปทั้งหมด  เด็กแนวประเมินกำไรในปีนี้ไม่น้อยกว่า 460 ล้านบาท  ซึ่งเทียบเป็นมูลค่าที่เหมาะสมแบบขั้นต่ำคือ 2.20 บาท มี upside จากราคาหุ้นถึง 90% ราคาหุ้น JSP
ตอนนี้ bottom ฝุดๆ แล้ว  ไม่มีอะไรที่จะถูกขนาดนี้  ความเสี่ยงต่ำมาก เข้าซื้อมีแต่ได้กับได้ เพราะมูลค่าที่ควรจะเป็นสูงกว่านี้มากมายนัก ปัจจุบันมี Forward PE ที่ 5.1 เท่า และ PBV ต่ำเพียง 0.96 เท่า ถ้าไม่เอาหุ้นดี และถูก กำลังจะ turnaround ตัวนี้ ก็ไม่รู้จะว่าไงล่ะ
แนวโน้มกราฟ JSP ราคาลงสู่ระดับต่ำสุด และกำลังสร้างฐานแบบ higher low ขึ้นแล้วโดยที่สำคัญ RSI ดีดตัวเป็น Bullish Divergence ซึ่งหมายถึงสัญญาณการสะสมหุ้นก่อนที่จะขั้นรอบใหญ่ โดยมีแนวต้านแรก 1.26 บาท เมื่อผ่านแล้วจะวิ่งต่อไปยัง 1.60 บาท  แนะนำสะสม